Návrh

VYHLÁŠKA

Ministerstva zdravotníctva Slovenskej republiky

z ....... 2013

**ktorou sa ustanovujú podrobnosti o náležitostiach a hodnotení žiadostí o vydanie povolenia na prevádzkovanie ambulancie záchrannej zdravotnej služby**

Ministerstvo zdravotníctva Slovenskej republiky podľa § 14 ods. 13 zákona č. 578/2004 Z.z. o o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení zákona č. ..../2013 Z. z. (ďalej len „zákon“) ustanovuje:

**§ 1**

**Podrobnosti o náležitostiach žiadosti o vydanie povolenia**

**na prevádzkovanie ambulancie záchrannej zdravotnej služby**

1. Personálne zabezpečenie ambulancie záchrannej zdravotnej služby[[1]](#footnote-2)) sa preukazuje
2. pracovnou zmluvou a dokladom príslušného zamestananca o získanom vzdelaní alebo
3. čestným prehlásením, že žiadateľ o vydanie povolenia na prevádzkovanie ambulancie záchrannej zdravotnej služby (ďalej len „žiadateľ“) zabezpečí ambulanciu záchrannej zdravotnej služby personalnym obsadením alebo
4. čestným prehlásením budúceho zamestnanca, že v prípade úspešnosti bude vykonávať zdravotnícke povolanie u žiadateľa a dokladom o získanom vzdelaní.
5. Materiálno-technické vybavenie ambulancie záchrannej zdravotnej služby 1) sa preukazuje
6. dokladom o vlastníctve ambulancie záchrannej zdravotnej služby alebo zmluvou o nájme, podľa ktorej sa prenájom končí prevodom ambulancie záchrannej zdravotnej služby do vlastníctva žiadateľa o povolenie alebo
7. zmluvou o budúcej kúpe alebo inom prevode ambulancie záchrannej zdravotnej služby do vlastníctva žiadateľa o povolenie alebo
8. dokladom o vinkulácii peňažných prostriedkov v banke alebo pobočke zahraničnej banky vo výške zodpovedajúcej požiadavkám na zabezpečenie záchrannej zdravotnej služby v zásahovom území; takýto doklad sa nevyžaduje, ak počet ambulancií podľa písmena a) zodpovedá požiadavkám na zabezpečenie záchrannej zdravotnej služby v zásahovom území.
9. Projek stratégie a rozvoja záchrannej zdravotnej služby pozostáva z týchto častí
10. definovanie filozofie rozvoja záchrannej zdravotnej služby na obdobie 6 rokov,
11. uvedenie dlhodobých a komplexných cieľov,
12. popis komplexnosti poskytovania zdravotnej staristlivosti,
13. ekonomický projekt
14. rozbor hospodárenia za predchádzjúci rok u žiadateľa, ktorý je držiteľom povolenia na prevádzkovanie ambulancie záchrannej zdravotnej služby,
15. identifikácia technického zázemia,
16. identifikácia servisného zázemia,
17. popis systému vnútornej kontroly a kontrolných opatrení na predchádzanie pochybeniam,
18. definovanie spôsobu vzdelávania zdravotníckych pracovníkov a laickej verejnosti (kurzy, školenia, sústavné vzdelávanie, prednášková a publikačná činnosť),
19. popis spolupráce spolupráca so záchrannými zložkami integrovaného záchranného systému[[2]](#footnote-3)).
20. Doklady podľa odsekov 1 a 2 žiadateľ predkladá ako originál alebo úradne osvedčená fotokópia.
21. Žiadosť a jej jednotlivé prílohy žiadateľ predloží zviazané a zošité šnúrou; voľné konce šnúry sa prekryjú nálepkou, ktorú žiadateľ opatrí odtlačkom svojej úradnej pečiatky a dátumom zviazania.

**§ 2**

**Podrobnosti o hodnotení žiadosti o vydanie povolenia**

**na prevádzkovanie ambulancie záchrannej zdravotnej služby**

1. Za každé kritériium hodnotenia[[3]](#footnote-4)) pridelí každý člen komisie počet bodov od 0 do 10. Za najhošie hodnotenie sa považuje 0 bodov a za najlepšie hodnotenie sa považuje 10 bodov. Pridelené body sa sčítavajú. Maximálny možný počet získaných bodov u jedného člena komisie je 40.
2. Poradie úspešnosti žiadateľov o vydanie povolenia na prevádzkovanie ambulancie záchrannej zdravotnej služby na konkrétne sídlo je dané poradím žiadateľov zoradených podľa počtu získaných bodov. V prípade dosiahnutia rovnakého počtu bodov rozhoduje počet bodov získaný v hodnotení projektu stratégie a rozvoja záchrannej zdravotnej služby.

**§3**

**Účinnosť**

Táto vyhláška nadobúda účinnosť 1. apríla 2013.

1. ) Výnos Ministerstva zdravotníctva Slovenskej republiky z 11. marca 2009 č. 10548/2009-OL, ktorým sa ustanovujú podrobnosti o záchrannej zdravotnej služba v znení neskorších predpisov. [↑](#footnote-ref-2)
2. ) § 7 zákona č. 129/2002 Z. z. o integrovanom záchrannom systéme v znení neskorších predpisov. [↑](#footnote-ref-3)
3. ) § 14 ods. 9 zákona č. 578/2004 z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov. [↑](#footnote-ref-4)